
I. VISPĀRĪGĀ INFORMĀCIJA

1. Iepirkuma priekšmets, procedūras veids un paredzamā līguma cena
1.1. Iepirkuma procedūras mērķis ir noteikt saimnieciski izdevīgāko VoIP balss sakaru sistēmas izstrādei un uzturēšanai.
1.2. Iepirkuma procedūras veids – atklāta iepirkuma procedūra (turpmāk – iepirkuma procedūra) saskaņā ar Pasūtītāja Iepirkuma nolikumu.
1.3. Galvenais CPV kods:  72200000-7 (Programmatūras izstrādes un konsultāciju pakalpojumi) Papildu CPV kods: 32552300-4 – Telefoncentrāles (PBX) (gadījumā, ja sistēma ietver VoIP centrāli vai softswitch risinājumu).
1.4. Iepirkuma paredzamā līguma cena: 118 800,00 EUR neieskaitot pievienotās vērtības nodokli (turpmāk – PVN).
1.5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).

2. Iepirkuma identifikācijas numurs: RS/2026/52.

3. Pasūtītāja nosaukums, adrese un citi rekvizīti:
Rīgas pašvaldības sabiedrība ar ierobežotu atbildību “Rīgas satiksme”
Reģ. Latvijas Republikas Komercreģistrā ar Nr.40003619950
Juridiskā adrese: Kleistu iela 28, Rīga, LV - 1067,
Biroja adrese: Vestienas iela 35, Rīga, LV-1035, 
Tālr. 67104800.

4. Pasūtītāja kontaktpersona:
Alena Kamisarova, tālr. +371 67104791, mob.t. +371 28366242, e-pasts: Alena.Kamisarova@rigassatiksme.lv; Māra Volkova, tel. +371 67104863, e-pasts – Mara.Volkova@rigassatiksme.lv. 

5. [bookmark: _Toc26600578]Pretendenti
5.1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt šajā nolikumā minēto pakalpojumu, kā arī slēgt iepirkuma līgumu (turpmāk – iepirkuma līgums) ar tajā minētajiem noteikumiem.
5.2. Piegādātājiem ir tiesības apvienoties apvienībā un iesniegt kopīgu piedāvājumu.
5.3. Gadījumā, ja piegādātāju apvienībai tiks piešķirtas iepirkuma līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.

II. INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA
6. Informācijas apmaiņa
6.1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu. 
6.2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
6.3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām. 
6.4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

7. Iespējas saņemt iepirkuma procedūras dokumentus un ar tiem iepazīties
7.1. Elektroniska piekļuve: Pasūtītāja interneta vietne www.rigassatiksme.lv, sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/ un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.

8. Piedāvājuma noformēšana
8.1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
8.2. Piedāvājums iesniedzams latviešu valodā. Iepirkuma procedūras procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
8.3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara. 
8.4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
8.5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.

9. [bookmark: _Toc26600584]Piedāvājumu iesniegšanas un atvēršanas vieta, datums, laiks un kārtība
9.1. Iepirkuma piedāvājumi jāiesniedz līdz ne vēlāk kā līdz piedāvājumu iesniegšanas termiņa beigām, kas norādīts EIS e-konkursu apakšsistēmā šī iepirkuma sadaļā un Iepirkumu uzraudzības biroja tīmekļvietnē attiecīgajā Publikāciju vadības sistēmas paziņojumā.
9.2. Iepirkuma procedūras piedāvājumi jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
9.2.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
9.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem); 
9.3. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
9.4. Sagatavojot piedāvājumu, pretendents ievēro, ka:
9.4.1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
9.4.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
9.5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai. 
9.6. Piedāvājumu atvēršana notiek Elektronisko iepirkumu sistēmā pēc piedāvājumu iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.

10. Piedāvājuma derīguma termiņš

10.1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. 
10.2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

11. Piedāvājuma sastāvs 
11.1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no: 
11.1.1. pieteikuma, kas sagatavots atbilstoši 2. pielikuma paraugam;
11.1.2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
11.1.3. pretendenta tehniskā piedāvājuma, kas sagatavots saskaņā ar nolikuma 19.1.punkta un 1.pielikuma prasībām; 
11.1.4. finanšu piedāvājuma, kas sagatavots saskaņā ar nolikuma 19.2.-19.5.punkta un 4.pielikuma prasībām;
11.1.5.  apliecinājums, kas sagatavots atbilstoši nolikuma 3.pielikuma paraugam.
11.1.6. Ja Pretendents apņemas nodrošināt veselības apdrošināšanu iepirkuma līguma izpildē iesaistītajam personālam atbilstoši nolikuma 21.punktam (S1 kritērijs), tas iesniedz apliecinājumu (Nolikuma 6.pielikums), ka gadījumā, ja pretendentam tiks piešķirtas līguma slēgšanas tiesības un ar pretendentu tiks noslēgts iepirkuma līgums, pretendents nodrošinās veselības apdrošināšanu iepirkuma līguma izpildē iesaistītajam personālam visā iepirkuma līguma darbības laikā atbilstoši iepirkuma līguma nosacījumiem.

12. Piedāvājuma apjoms 
12.1. Nepilnīgi piedāvājumi nav atļauti.
12.2. Piedāvājumu variantu iesniegšana šajā iepirkuma procedūrā nav pieļaujama.

III. INFORMĀCIJA PAR IEPIRKUMA PRIEKŠMETU

13. Pakalpojuma priekšmets un apjoms
13.1. RP SIA “Rīgas satiksme” virtuālajos serveros instalējamas VoIP (Voice over Internet Protocol) zvanu apstrādes programmatūras (turpmāk – Sistēma) piegāde, instalācija, sākotnējā konfigurācija un integrācija ar Pasūtītāja sistēmu “PikasFleet”, kā arī Sistēmas darbspējas uzturēšana, papildu izmaiņas pēc pieprasījuma līguma darbības laikā saskaņā ar iepirkuma procedūras nolikuma prasībām, tehnisko specifikāciju (1.pielikums) un iepirkuma līguma projekta (4.pielikums) noteikumiem. 
13.2. Pakalpojuma sniegšanas kārtība norādīta Tehniskajā specifikācijā (1.pielikums) un iepirkuma līguma projektā (4.pielikums). 

14. [bookmark: _Toc26600594]Līguma izpildes laiks un vieta
14.1. Pasūtītājs slēgs iepirkuma līgumu ar pretendentu, pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar iepirkuma procedūras nolikumā noteiktajām prasībām. 
14.2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar iepirkuma procedūras nolikumā, tā pielikumos un iepirkuma procedūras uzvarētāja piedāvājumā ietverto informāciju.
14.3. Iepirkuma līguma darbības termiņš: līdz 36 (trīsdesmit sešiem mēnešiem) mēnešiem, ieskaitot uzturēšanas un atbalsta periodu, ko veido:
14.3.1. Sistēmas pilnīgai izstrādei un nodošanai Pasūtītājam – ne ilgāk kā 3 mēneši no līguma noslēgšanas dienas.
14.3.2. Uzturēšanas un izmaiņu pieprasījumu  darbi – 33 mēneši no pieņemšanas-nodošanas akta parakstīšanas dienas par pilnīgu Sistēmu izstrādi un piegādi saskaņā ar tehnisko specifikāciju.

IV. PRETENDENTU ATLASES PRASĪBAS

15. Pretendenta izslēgšanas noteikumi
15.1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts, Pretendents vai persona, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Minēto pierādījumu iesniegšanai Pasūtītājs dod laiku, kas nav īsāks par piecām darbdienām.
15.2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
15.3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
15.4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
15.5. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēts, ka pēdējo 2 gadu laikā Pretendents vai tā biedrs (ja pretendents ir piegādātāju apvienība vai personālsabiedrība) kā līgumslēdzēja puse vai līgumslēdzējas puses dalībnieks vai biedrs (ja līgumslēdzēja puse ir bijusi piegādātāju apvienība vai personālsabiedrība) nav pildījis ar pasūtītāju, sabiedrisko pakalpojumu sniedzēju, publisko partneri vai publiskā partnera pārstāvi noslēgtu iepirkuma līgumu, vispārīgo vienošanos, partnerības iepirkuma līgumu vai koncesijas līgumu un tādēļ pasūtītājs, sabiedrisko pakalpojumu sniedzējs, publiskais partneris vai publiskā partnera pārstāvis ir vienpusēji atkāpies no iepirkuma līguma, vispārīgās vienošanās, partnerības iepirkuma līguma vai koncesijas līguma. Lai pārbaudītu, vai Pretendents nav izslēdzams no dalības iepirkumā šajā punktā minēto iemeslu dēļ, Pasūtītājs iegūst informāciju no savas lietvedības, Iepirkumu uzraudzības biroja publikāciju vadības sistēmā pieejamās informācijas vai citu pasūtītāju sniegtās informācijas.

16. Prasības profesionālās darbības veikšanā
16.1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
16.2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās iepirkuma līguma summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.

17. Prasības pretendenta tehniskajām un profesionālajām spējām
17.1. [bookmark: _Hlk80693881]Pretendentam iepriekšējo 3 (trīs) gadu laikā (2023., 2024., 2025. un 2026.gadā līdz piedāvājuma iesniegšanai) ir pieredze informācijas sistēmu izstrādes un/vai pielāgojuma projektos, kur projekts ir pabeigts, nodots pasūtītājam un vismaz vienu gadu nodrošināta sistēmas uzturēšana, ar nosacījumu, ka vismaz vienā vai vairākos projektos kopā ir īstenotas šādas aktivitātes: 
17.1.1. VoIP/IP telefonijas vai PBX funkcionalitātes nodrošināšana  ar ne mazāk kā 10 aktīviem balss kanāliem;
17.1.2. API vai integrācijas risinājumu uzturēšana ar ārējām sistēmām;
17.1.3. Pakalpojuma uzturēšana ar incidentu vadību (SLA), nodrošinot reakcijas un novēršanas laikus saskaņā ar līgumu;
17.1.4. Drošas sistēmas vai platformas uzturēšana ES/EEZ datu centrā, nodrošinot datu aizsardzību un atbilstību regulām.
17.2. Pretendenta rīcībā ir vismaz 1 (viens) informācijas tehnoloģiju (IT) projektu vadītājs, kuram iepriekšējo 3 (trīs) gadu laikā (2023., 2024., 2025. un 2026.gadā līdz piedāvājuma iesniegšanai) ir pieredze kā informācijas tehnoloģiju (IT) projektu vadītājam vismaz 1 (vienā) informācijas sistēmas izstrādes un/vai pielāgojuma projektā, kas atbilst 17.1. punktā minētajām prasībām ar nosacījumu, ka projekts ir pabeigts un nodots pasūtītājam.
17.3. Pretendenta rīcībā ir vismaz 1 (viens) programmētājs, kuram iepriekšējo 3 (trīs) gadu laikā (2023., 2024., 2025. un 2026.gadā līdz piedāvājuma iesniegšanai) ir pieredze kā programmētājam vismaz 1 (vienas) informācijas sistēmas izstrādes vai pielāgojuma projektā, kur izmantotas API integrācijas, ar nosacījumu, ka projekts ir pabeigts un nodots pasūtītājam.
17.4. Ja nolikuma 17.2. - 17.3. punktos minētajām prasībām atbilst viens speciālists, pretendents ir tiesīgs pierādīt savu atbilstību šajos punktos izvirzītajām prasībām, iesniedzot informāciju par vienu speciālistu, kura kvalifikācija un pieredze atbilst nolikuma 17.2. - 17.3. punktam..
17.5. Ja pretendents ir apvienība, tad vismaz vienam apvienības dalībniekam jāatbilst nolikuma 17.1. -17.3. punktos noteiktajiem kritērijiem.
17.6. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.

V. PRETENDENTA ATLASES DOKUMENTI UN PIEDĀVĀJUMS
18. Pretendenta atlases dokumenti 
18.1. Lai noskaidrotu Pretendenta atbilstību Pasūtītāja izvirzītajām atlases prasībām, Pasūtītājs pārbaudīs par Pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
18.2. Kopā ar piedāvājumu pretendentam jāiesniedz šādi “Pretendentu dokumenti”:
18.2.1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
18.2.2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
18.2.3. Informācija par Pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:
Tabula Nr.1
	Nr.
	Pasūtītājs 
(pasūtītāja kontaktpersonas vārds uzvārds, telefona nr.) 
	Veiktā pakalpojuma īss raksturojums (apraksta sistēmu,  sistēmā izmantotās tehnoloģijas, integrācija ar ārējām sistēmām,  ieviestie drošības risinājumi, vienlaicīgo lietotāju skaits un kad sistēma nodota produkcijas vidē, veikta uzturēšanas u.c.), līguma izpildes laiks/periods

	1.
	
	

	2.
	
	



18.2.4. Pretendentam jāiesniedz informāciju par piesaistītajiem speciālistiem un to pieredzi, atbilstoši nolikuma 17.2. un 17.3. punktam, pēc šādas tabulas Nr.2:
Tabula Nr.2
	Nr.p.k.
	Speciālists
 (vārds, uzvārds, amats/specialitāte)
	Pienākumi pakalpojuma sniegšanā
	Pieredzes apraksts (pasūtītājs (pasūtītāja kontaktpersonas vārds uzvārds, telefona nr.), veiktā pakalpojuma īss raksturojums, tehnoloģijas,  līguma izpildes laiks/periods u.c)

	1.
	
	
	

	2.
	
	
	

	3.
	
	
	



18.2.5. Pretendents pievieno nolikuma 18.2.4. punktā norādīto speciālistu apliecinājumu par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par iepirkuma uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 17.2. un 17.3. punktā norādīto speciālistu. 
18.2.6. Lai pārliecinātos par Pretendenta pieredzes atbilstību nolikuma prasībām, Pasūtītājam ir tiesības pieprasīt Pretendentam iesniegt tā klientu vai pasūtītāju atsauksmes par iepriekš sniegtajiem pakalpojumiem. Ja Pretendents objektīvu iemeslu dēļ nevar iesniegt pasūtītāju izsniegtas atsauksmes vai izziņas, tas iesniedz citus dokumentārus pierādījumus, kas apliecina tā pieredzes atbilstību nolikuma prasībām.

18.3. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
18.4. Apliecinot atbilstību prasībām attiecībā uz Pretendenta tehniskajām un profesionālajām spējām, Pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
18.5. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 EUR bez PVN, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās iepirkuma līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
18.6. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām. 

19. Tehniskais un Finanšu piedāvājums
19.1. Pretendents tehnisko piedāvājumu sagatavo saskaņā ar Tehnisko specifikāciju un tehniskā piedāvājuma formu (1.pielikums), norādot piedāvātās sistēmas tehniskā risinājuma aprakstu, norādot sistēmas arhitektūru, programmēšanas valodas, komponentes, integrācijas principus un risinājumā izmantojamās tehnoloģijas un citus tehnoloģiskos elementus, kas nepieciešami sistēmas darbības nodrošināšanai.
19.2. Finanšu piedāvājums jāsagatavo saskaņā ar Finanšu piedāvājuma formu (4.pielikums). 
19.3. Pretendentam jāiekļauj cenās visas nodevas, nodokļi un pārējās izmaksas, kuras ir nepieciešamas un saistošas uzņēmējam. Cenās jāiekļauj arī pieskaitāmie izdevumi un pārējās izmaksas, lai nodrošinātu visa darba procesa izpildi. Vienību cenās nav jāiekļauj pievienotās vērtības nodoklis (PVN). 
19.4. Finanšu piedāvājumā visām vienību cenām un izmaksām jābūt norādītām euro un ar precizitāti 2 (divas) zīmes aiz komata.
19.5. Piedāvājumā nedrīkst būt svītrojumi, labojumi. 

VI. PIEDĀVĀJUMU VĒRTĒŠANA
20. Piedāvājumu vērtēšanas kārtība
20.1. Visus ar iepirkuma procedūras norisi saistītos jautājumus risina Pasūtītāja izveidota Iepirkuma komisija. 
20.2. No sākuma Iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
20.3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
20.4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
20.5. Izvērtējot pretendenta finanšu piedāvājumu, Iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
20.6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
20.7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
20.8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
20.9. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām. 
20.10. Iepirkuma komisija pieprasa no pretendenta, kuram būtu piešķiramas iepirkuma līguma slēgšanas tiesības, un pretendents 5 darba dienu laikā no attiecīgā pieprasījuma nosūtīšanas dienas iesniedz Pasūtītājam līguma izpildē iesaistīto fizisko personu sarakstu ar skaidrojumu par attiecīgās fiziskās personas iesaisti līguma izpildē saskaņā ar Ministru kabineta 2025.gada 25.jūnija noteikumu Nr.397 “Minimālās kiberdrošības prasības” 91. punktu, aizpildot šādu formu: 
Tabula Nr.3
	Pretendenta piesaistītie speciālisti līguma izpildē

	Speciālista vārds, uzvārds, amats
	Veicamie darbi līguma ietvaros
	Pilsonība
	Sadarbība ar pretendentu (darba līgums vai ārpakalpojuma sniedzējs pretendentam)

	
	
	
	


20.11. Gadījumā, ja pretendents neiesniedz 20.10.punktā pieprasīto informāciju, Pasūtītājs ir tiesīgs lemt par pretendenta izslēgšanu no turpmākās dalības iepirkuma procedūrā.


21. Piedāvājuma izvēles kritērijs
21.1. Piedāvājuma izvēles kritērijs ir Nolikuma prasībām atbilstošs piedāvājums un  un saimnieciski visizdevīgākais piedāvājums. 
21.2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

	Saimnieciski visizdevīgākā piedāvājuma novērtēšanas kritēriji
	Maksimālā skaitliskā vērtība

	PC
	Piedāvājuma cena EUR bez PVN (atbilstošo 4.pielikumā “Finanšu piedāvājums” pretendenta norādītajai kopējai cenai).
	95 punkti

	S1
	Sociāli atbildīga iepirkuma kritērijs – Veselības apdrošināšana iepirkuma līguma izpildē iesaistītajam personālam (Pretendenta iesniedz apliecinājumu – nolikuma 6.pielikums).
	Ja Pretendents apņemas nodrošināt veselības apdrošināšanu iepirkuma līguma izpildē iesaistītajam personālam visā iepirkuma līguma darbības laikā atbilstoši iepirkuma līguma nosacījumiem – pretendentam S1 kritērijā tiks piešķirti 5 punkti. Ja Pretendents neapņemas nodrošināt veselības apdrošināšanu iepirkuma līguma izpildē iesaistītajam personālam visā iepirkuma līguma darbības laikā atbilstoši iepirkuma līguma nosacījumiem – pretendentam S1 kritērijā tiks piešķirti 0 punkti.


	N
	Maksimālais punktu skaits
	100

	Katra iesniegta piedāvājuma kopējais novērtējums (N) tiks aprēķināts pēc formulas: 
N=PC + S1
Punkti kritērijā PC "Piedāvājuma cena" (bez PVN) tiek aprēķināti saskaņā ar šādu formulu:
                                                        PC=(ZPC/VPC)*95,
kur ZPC-zemākā piedāvājuma cena bez PVN,
VPC- vērtējamā pretendenta piedāvājuma cena euro bez PVN.



21.3. Katrs piedāvājums tiek vērtēts saskaņā ar nolikuma 21.2.punktā noteiktajiem kritērijiem, piešķirot katram piedāvājumam atbilstošu punktu skaitu, ar precizitāti 2 (divas) zīmes aiz komata.
21.4. Par saimnieciski visizdevīgāko piedāvājumu Iepirkuma komisija atzīst piedāvājumu, kurš kopsummā iegūst visaugstāko novērtējumu, un kurš atbilst nolikuma prasībām;
21.5. Ja divu vai vairāku piedāvājumu novērtējums ir vienāds, izšķirošais piedāvājuma izvēles kritērijs ir kritērijā “PC” norādītā zemākā cena. Ja tomēr iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu Komisija izvēlas to pretendentu, kura piedāvātā cena Finanšu piedāvājuma 1.pozīcijas “Sistēmas izstrāde saskaņā ar Tehniskās specifikāciju” cena ir zemākā.

22. Lēmumu pieņemšanas kārtība un pretendentu informēšana
22.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
22.2. Komisija lēmumu par iepirkuma procedūras rezultātiem pieņem ar balsu vairākumu. Ja Komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
22.3. Lēmumu par iepirkuma procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
22.4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
22.5. Pēc lēmuma pieņemšanas visi Pretendenti 5 (piecu) darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

23. Iepirkuma līguma noslēgšana
23.1.  Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līgumu sagatavošanai. Iepirkuma Līgums tiek slēgts uz Pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
23.2.  Ja izraudzītais Pretendents atsakās slēgt iepirkuma līgumu ar Pasūtītāju vai neparaksta to 5 (piecu) darba dienu laikā pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt iepirkuma līgumu), Iepirkuma komisija pieņem lēmumu slēgt iepirkuma līgumu ar nākamo Pretendentu, kurš iesniedzis iepirkuma procedūras  nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
23.3.  Ja tiek pieņemts lēmums slēgt iepirkuma līgumu ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt iepirkuma līgumu vai neparaksta to 5 (piecu) darba dienu laikā pēc iepirkuma līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

24. PIELIKUMI
1. pielikums – Tehniskā specifikācija un tehniskā piedāvājuma forma;
2. pielikums –  Pieteikuma forma;
3.pielikums –   Apliecinājums;
4.pielikums –   Finanšu piedāvājuma forma;
5.pielikums –   Iepirkuma līguma projekts.

RP SIA “Rīgas satiksme” 
Iepirkumu komisijas priekšsēdētāja
/elektroniski parakstīts/ K.Meiberga




1.pielikums
Iepirkuma procedūras nolikumam
“VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

TEHNISKĀ SPECIFIKĀCIJA[footnoteRef:2] UN TEHNISKAIS PIEDĀVĀJUMS  [2:  Aktualizācijas datums: 2026.gada 21.aprīlī] 

SIA “Rīgas satiksme” VoIP balss sakaru sistēmas piegāde, ieviešana un uzturēšana
identifikācijas Nr. RS/2026/52

Iepirkuma priekšmets: SIA “Rīgas satiksme” (Pasūtītājs) virtuālajos serveros instalējamas VoIP (Voice over Internet Protocol) zvanu apstrādes programmatūras (turpmāk – Sistēma) piegāde, instalācija, sākotnējā konfigurācija un integrācija ar Pasūtītāja sistēmu “PikasFleet”, kā arī Sistēmas darbspējas uzturēšana līguma darbības laikā.

Pasūtītāja rīcībā: ir nepieciešamā lietotāja aprīkojuma bāze — planšetes Samsung Galaxy Tab Active4 Pro 5G, kuru operētājsistēma ir Android 13. Planšešu piegāde iepirkuma ietvaros nav nepieciešama.

Pretendenta ____________________(pretendenta nosaukums) tehniskais piedāvājums: 

Funkcionālas prasības:
Tabula Nr.1 
	Tehniskās specifikācijas prasības
	Tehniskais piedāvājums 

	1.	Nodrošina ienākošu, izejošu un iekšēju zvanu maršrutizāciju:
1.1. Iespēja atļaut un/vai aizliegt ienākošus zvanus no konkrētiem telefonu numuriem, kā arī atļaut/aizliegt izejošus zvanus uz konkrētiem telefonu numuriem.

	

	2. Nodrošina grupu zvanu jeb telefoniskas konferences istabas izveidi:
2.1. Sistēmai jānodrošina stabila balss kvalitāte konferencēs ar vismaz 500 dalībniekiem, ievērojot šādas minimālās veiktspējas prasības:
2.1.1. maksimālais pieļaujamais paketes zudums – 1%;
2.1.2. maksimālā latentce (end-to-end) – 150 ms;
2.1.3. balss signāla aiztures svārstībām jābūt minimālām – 30 ms;
2.1.4. balss pārraidei jābūt nepārtrauktai bez skaņas zudumiem, deformācijas vai būtiskiem aiztures pīķiem.
2.2.	Iespēja iestatīt un mainīt dalībnieku skaitu scenārijus, kuros:
2.2.1. zvanos, ko uzsāk izsaucot līdz 10 dalībniekiem, mikrofons ir ieslēgts visiem konferences dalībniekiem;
2.2.2. zvanos, ko uzsāk izsaucot vairāk par 10 dalībniekiem, mikrofons ir ieslēgts tikai zvana iniciatoram, bet pārējiem dalībniekiem tas sākotnēji ir izslēgts;
2.3.	Iespēja konfigurēt ar Divtoņu daudzfrekvences signāla pārraides (DTMF) palīdzību kontrolējamas funkcijas:
2.3.1. ieslēgt/izslēgt mikrofonu;
2.3.2. regulēt mikrofona skaļumu;
2.3.3. regulēt skaļruņa skaļumu;
2.3.4. atsāknēt visus iestatījumus;
2.3.5. pamest grupu zvanu, jābūt iespējai atspējot/iespējot šo funkcionalitāti;
2.3.6. noskaidrot grupu zvanā esošo dalībnieku skaitu;
2.4. Terminu skaidrojumi:
2.4.1. Sistēma – piegādātā VoIP zvanu apstrādes programmatūra kopā ar visiem tās komponentiem;
2.4.2. Dalībnieks – SIP galapunkts (telefons, programmatūras klients vai sistēma);
2.4.3. Konference – viens grupu zvans neatkarīgi no dalībnieku skaita;
2.4.4. Aktīvs–aktīvs režīms – režīms, kurā abi mezgli vienlaikus apstrādā zvanus.

	

	3.Visu zvanu ieraksts un tā uzglabāšana noteiktu (iestatāmu) laika periodu:
3.1.  Datu dzēšanas kārtība - zvanu ieraksti pēc Pasūtītāja noteiktā glabāšanas termiņa tiek dzēsti automātiski un neatgriezeniski, nodrošinot, ka dati nav atjaunojami pēc dzēšanas procesa pabeigšanas.
3.2. Piekļuves kontroles prasības - sistēmai jānodrošina vairāku līmeņu piekļuves lomas (piemēram, administrators, auditors, lietotājs), katrai lomai definējot skaidras un atšķirīgas piekļuves tiesības sistēmas funkcionalitātei un datiem.
3.3. Ierakstu pieejamība - piekļuve zvanu ierakstiem ir atļauta tikai autorizētiem lietotājiem, atbilstoši viņiem piešķirtajai lomai un piekļuves līmenim. Neautorizēta piekļuve ir tehniski jāizslēdz.
3.4.  Auditācijas pieraksti - sistēmai jāuztur detalizēts auditlogs par visām darbībām, kas saistītas ar piekļuvi zvanu ierakstiem, tostarp to apskati, lejupielādi, dzēšanu un neveiksmīgiem piekļuves mēģinājumiem. Auditācijas pierakstam jābūt nemaināmam un pieejamam Pasūtītājam.

	

	4. Sistēmai jāatbalsta instalācija un konfigurācija darbībai klasterī “aktīvs–aktīvs” režīmā, nodrošinot nemainīgu un nepārtrauktu datu sinhronizāciju starp abām Sistēmas instancēm. Izpildītājs ir atbildīgs par Sistēmas savietojamību ar Pasūtītāja norādīto infrastruktūru, pamatojoties uz Pasūtītāja sniegto tehnisko specifikāciju. Izpildītājs nav atbildīgs par darbības traucējumiem, kas rodas Pasūtītāja infrastruktūras nepietiekamas veiktspējas vai neatbilstošas konfigurācijas dēļ. 

	

	5. Integrācija ar citām sistēmām – API (Application Programming Interface) izstrāde un pielāgošana datu apmaiņai ar Pasūtītāja sistēmu “PikasFleet”, dublējot sistēmas funkciju kontroli ar API palīdzību:
5.1. sākt/beigt jaunu zvanu, kopā ar funkciju padodot visu grupas zvana dalībnieku sarakstu;
5.2. ieslēgt/izslēgt mikrofonu; 
5.3. regulēt mikrofona skaļumu; 
5.4. regulēt skaļruņa skaļumu;
5.5. atsāknēt visus iestatījumus;
5.6. pamest grupu zvanu;
5.7. noskaidrot grupu zvanā esošo dalībnieku skaitu/statusu;
5.8. izgūt zvana statusu;
5.9. izgūt zvana ierakstu vai saiti uz tā atrašanās vietu.

	

	6. Sistēmas atjauninājumu nodrošināšana visā Sistēmas uzturēšanas pakalpojumā sniegšanas periodā.

	

	7. Lietotāja saskarne nodrošina šādas iespējas:
7.1. redzēt un izgūt statistiku par grupu zvaniem;
7.2. zvanu ilgums;
7.3. izsaukto un pievienojušos dalībnieku skaits;
7.4. informācija par laiku, cik ilgi dalībnieks bija pieslēdzies konferencei.

	

	8. Sistēmas darbspējas uzturēšana un lietotāju atbalsts latviešu valodā visā uzturēšanas periodā telefoniski un e-pasta veidā.

	

	9. Izpildītājam jānodrošina vismaz 2 sistēmu administratora apmācības un 10 gala lietotāju apmācības.

	

	10. Izpildītājam Sistēmas uzturēšanas ietvaros ir jānodrošina vismaz šādu saziņas kanālu pieejamība, kurus Pasūtītājs var izmantot informācijas sniegšanai par Sistēmas darbības kļūdām, problēmām vai citiem jautājumiem:
10.1. Izpildītājs nodrošina un uztur PVS, kur tiks fiksēti visi ārkārtas darbiem, plānotiem darbiem un konsultācijām paredzētie pieteikumi;
10.2. saziņas iespējas, izmantojot telekomunikāciju pakalpojumu uz konkrētu Izpildītāja norādītu tālruņa numuru;
10.3. saziņas iespējas, izmantojot e-pasta saraksti uz konkrētu Izpildītāja norādītu e-pasta adresi.
10.4. PVS, kas nodrošina pieteikumu izpildes iespējamību, ir jābūt pieejamai režīmā 24/7.
10.5. Saziņas kanāliem (telekomunikāciju saziņas kanālam un e-pasta saziņas kanālam), kuri paredz cita veida saziņas iespējas, ir jābūt pieejamiem (Izpildītājam, kam ir jānodrošina, ka attiecīgie saziņas kanāli tiek pārvaldīti no to ekspertu puses, lai nodrošinātu tehniskajā specifikācijā aprakstītās prasības, reakcijas un izpildes laiku nodrošināšanai), ņemot vērā Pasūtītāja noteikto darba laiku:
10.6. Pasūtītājs savu darbību veic 5 (piecas) dienas nedēļā no pirmdienas līdz piektdienai, ieskaitot valstī noteiktās svētku dienas;
10.7. Par darba dienu kalendāru pieņemts ar Ministru kabineta rīkojumu noteikts darba dienu kalendārs no valsts budžeta finansējamās institūcijās, kurās noteikta piecu dienu darba nedēļa no pirmdienas līdz piektdienai.
10.8. Izpildītājam jānodrošina atbalsta pakalpojumu sniegšana Pasūtītāja darba laikā no plkst.7.30 – 16.30 darba dienās, izņemot 11.1. punktā noteiktajos ārkārtas gadījumos 1.un 2. klases incidentiem.

	

	11. Reakcijas laiki incidentu apstrādei ir nosakāmi atbilstoši incidentu klasifikācijai, kā norādīts tabulā Nr. 2.
11.1. Pieteikumu apstrāde, reakcijas laiki un atbalsta nodrošināšana Izpildītājam jāveic Pasūtītāja transportlīdzekļu faktiskā darba laikā – no pirmā reisa sākuma līdz pēdējā reisa beigām. 
a. Pilnīga pakalpojuma atjaunošana pēc 1.klases incidentiem – līdz 48 stundām. Profilakses darbi jāplāno ar vismaz 3 darba dienu iepriekšēju paziņojumu.
b. Kļūdu, pieteikumu prioritāte un apstrādes:
	





Tabula Nr.2
	Klase
	Problēmas(incidentu) īss raksturojums
	Prioritāte
	Reakcijas un izpildes laiks no pieteikuma PVS

	
	
	
	Reakcijas laiks
	Pagaidu risinājuma piegādes laiks
	Patstāvīga risinājuma piegādes laiks

	1.
	Problēma, kas izraisa pilnīgu Sistēmu apstāšanos un/vai funkciju nepieejamību. (Ārkārtas darbi)
	Kritiska
	Ne ilgāk kā 4 stundas
	Ne ilgāk kā 8 stundas
	Ne ilgāk kā 48 stundas

	2.
	Problēma, ko izraisījusi Sistēmu programmatūras kļūda, vai nekorekta darbība un kas rada ievērojamus funkcionalitātes zudumus un nav zināms problēmas apiešanas risinājums, bet ir iespējams darbu turpināt ierobežotā režīmā. (Ārkārtas darbi)
	Steidzama
	Ne ilgāk kā 8 stundas
	Ne ilgāk kā 12 stundas
	Ne ilgāk kā 48 stundas

	3.
	Problēma, kas izraisa minimālus iespēju un/vai funkciju zudumus, ietekme uz Sistēmu ir mazsvarīga vai sagādā neērtības. (Plānveida darbi)
	Vidēja
	Ne ilgāk kā 24 stundas
	Ne ilgāk kā 48 stundas
	Ne ilgāk kā 3 darba dienas

	4.
	Problēma, kas neizraisa iespējamus zudumus un ir uzskatāma par Sistēmu programmatūras kļūdu, neprecizitāti vai nekorektu darbību, kas rada nelielu ietekmi uz darbu Sistēmās.
(Plānveida darbi)
	Zema
	Ne ilgāk kā 2 darba dienas
	-
	Ne ilgāk kā 3 darba dienas

	5.
	Situācija, kad Pasūtītājam ir nepieciešams saņemt atbalstu noteiktu jautājumu risināšanai, vai papildu informācijas iegūšanai par Sistēmām un tās funkcionālajām iespējām, tajā skaitā apmācību veikšanai darbam ar Sistēmām un provizorisko izmaiņu novērtējumu.
	Zema
	Ne ilgāk kā 3 darba dienas
	-
	-

	6.
	Pieprasījums veikt izmaiņas, vai papildināt Sistēmu funkcionalitāti, dokumentāciju vai veikt citus papildu darbus, kas ir ārpus līguma apjoma vai atšķiras no iepriekš aprakstītajām kategorijām.
	Zema
	Ne ilgāk kā 5 darba dienas*
	-
	-

	
	
	* Šajā laikā Izpildītājs sagatavo piedāvājumu, kas satur risinājuma aprakstu un darbietilpības novērtējumu. Ja piedāvājuma sagatavošanai Izpildītājs ir pieprasījis Pasūtītājam papildu informāciju, darba dienu skaitīšana tiek apturēta uz laiku, līdz Pasūtītājs ir iesniedzis Izpildītājam pieprasīto informāciju.



	12.Kiberdrošības un datu aizsardzības prasības
12.1. Izpildītājam jāievēro Fizisko personu datu apstrādes likuma un Vispārīgā datu aizsardzības regula (VDAR) prasības, kā arī jāapstrādā personas dati atbilstoši šīm prasībām.
12.2. Ņemot vērā, ka Pasūtītājs ir būtisko pakalpojumu sniedzējs, kuram ir saistoši Ministru kabineta 2025. gada 25. jūnija noteikumi Nr. 397 “Minimālās kiberdrošības prasības” (turpmāk – Noteikumi), Izpildītājam un viņa sadarbības partneriem jāievēro uz C klases informācijas sistēmām attiecināmās Noteikumu prasības.
12.3. Visi komponenti jāinstalē tikai Pasūtītāja norādītajā infrastruktūrā.
12.4. Aizliegta datu glabāšana trešo pušu mākonī, ja vien Pasūtītājs to nav rakstiski apstiprinājis.
12.5. Izpildītājam jānodrošina, ka visi servisi, API un datubāzes pieejamas tikai no Pasūtītāja iekšējā tīkla.
	

	13. Pieņemšanas nodošanas apraksts:
13.1. Pieņemšanas–nodošanas process tiek uzsākts pēc tam, kad Izpildītājs ir pabeidzis Sistēmas instalāciju, konfigurāciju, integrāciju un sākotnējo testēšanu Pasūtītāja vidē, un ir rakstiski informējis Pasūtītāju par gatavību pieņemšanas akcepttestēšanai.
13.2. Pasūtītājs veic pieņemšanas akcepttestēšanu, kas ietver:
13.2.1. funkcionālo testēšanu atbilstoši tehniskajai specifikācijai; 
13.2.2. slodzes testus (t.sk. konferenču funkcionalitāti ar 500+ vienlaicīgiem dalībniekiem); 
13.2.3. integrācijas testus ar sistēmu “PikasFleet”; 
13.2.4. drošības testus, t. sk. OWASP Top-10 skrīningu; 
13.2.5. stabilitātes un veiktspējas pārbaudi klastera “aktīvs–aktīvs” režīmā; 
13.2.6. API darbības pārbaudi. 
13.3. Sistēma tiek uzskatīta par pieņemtu, ja:
13.3.1. visas kritiskās un augstās neatbilstības ir novērstas; 
13.3.2. funkcionālā darbība atbilst tehniskajai specifikācijai; 
13.3.3. veiktspējas rādītāji atbilst minimālajām prasībām; 
13.3.4. visas integrācijas funkcijas darbojas atbilstoši; 
13.3.5. drošības prasības ir izpildītas pilnā apjomā. 
13.4. Kad pieņemšanas–nodošanas kritēriji ir izpildīti, abas puses paraksta Pieņemšanas–nodošanas aktu. Parakstīšanas brīdis uzskatāms par sistēmas nodošanu ekspluatācijā.

	

	14. Uzturēšanas pakalpojumi ietver:
14.1. Uzturēšanas pakalpojumi tiek nodrošināti 33 mēnešus.
14.2. Uzturēšanas darbi tiek veikti pēc Pasūtītāja pieprasījuma un iepriekšējas savstarpējas saskaņošanas ar Pasūtītāju.
14.3. Pilnu sistēmas darbspējas uzturēšanu, nodrošinot nepārtrauktu un stabilu funkcionalitāti pēc garantijas laika;
14.4. Kļūdu un incidentu novēršanu, kas ietekmē sistēmas darbību vai pieejamību pēc garantijas laika;
14.5. Drošības atjauninājumu veikšanu, lai nodrošinātu sistēmas aizsardzību pret ievainojamībām pēc garantijas laika;
14.6. Sistēmas versiju atjaunināšanu;
14.7. API darbības nodrošināšanu, tostarp savienojamības un stabilitātes uzturēšanu;
14.8. Konfigurācijas pielāgošanu, ja tas nepieciešams sistēmas stabilitātes un optimālas darbības uzturēšanai pēc garantijas laika.
14.9. Reakcijas laiki saskaņā ar Tabulu nr.2.
	

	15. Garantija:
15.1. Izpildītājam jānodrošina Sistēmai ne mazāk kā 12 (divpadsmit) mēnešu garantijas periods, kas sākas ar Sistēmas pieņemšanas–nodošanas akta parakstīšanas dienu.
15.2. Garantijas laikā Izpildītājs bez papildu maksas nodrošina:
· visas konstatētās programmatūras kļūdas novēršanu; 
· drošības labojumu ieviešanu un kritisko ievainojamību novēršanu; 
· Sistēmas stabilas darbības nodrošināšanu atbilstoši tehniskajai specifikācijai; 
· neatbilstību cēloņu analīzi un pastāvīga risinājuma izstrādi. 
15.3. Garantijas ietvaros konstatētās kļūdas tiek apstrādātas atbilstoši incidentu klasifikācijai un reakcijas laikiem, kas noteikti tehniskajā specifikācijā un līgumā. Reakcijas laiki saskaņā ar Tabulu nr.2.
15.4. Garantija attiecas uz visu sākotnēji piegādāto Sistēmas funkcionalitāti, tostarp zvanu apstrādi, konferenču funkcionalitāti, API darbību un PikasFleet integrāciju, klastera “aktīvs–aktīvs” režīmu un datu sinhronizācijas mehānismiem.
15.5. Garantija neattiecas uz:
· problēmām, kas radušās Pasūtītāja infrastruktūras nepietiekamas veiktspējas vai neatbilstošas konfigurācijas dēļ; 
· izmaiņu pieprasījumiem un funkcionāliem paplašinājumiem, kas nav daļa no sākotnējās piegādes; 
· neatkarīgu trešo pušu programmatūras vai pakalpojumu darbības traucējumiem, kas nav Izpildītāja atbildības ietvaros. 
15.6. Garantijas laikā Izpildītājs nav tiesīgs prasīt papildu maksu par darbībām, kas nepieciešamas, lai nodrošinātu Sistēmas pilnvērtīgu darbību atbilstoši tehniskajai specifikācijai.

	

	16. Izmaiņu pieprasījumi ietver:
16.1. Jebkurš Pasūtītāja pieprasījums papildināt sistēmas funkcionalitāti, pievienojot jaunas iespējas vai procesus;
16.2. Izmaiņu pieprasījumi tiek veikti pēc Pasūtītāja pieprasījuma un iepriekšējas savstarpējas saskaņošanas ar Pasūtītāju.
16.3. Jebkura izmaiņa esošajā funkcionalitātē, kas pārsniedz ikdienas uzturēšanas(t.s. kļūdu labojumu ietvaru);
16.4. Integrāciju vai API modificēšana vai papildināšana, tostarp jaunu datu apmaiņas mehānismu izveide;
16.5. Lietotāja saskarnes izmaiņas, kas maina elementu uzbūvi, izvietojumu, pieejamību vai lietošanas scenārijus;
16.6. Programmiskās loģikas izmaiņas, kas ietekmē sistēmas uzvedību vai datu apstrādes kārtību.
16.7. Jebkura prasība, kas nav skaidri noteikta tehniskajā specifikācijā, tātad nav paredzēta sākotnējā sistēmas funkcionālajā aprakstā;
16.8. Darbības, kas neietilpst kļūdu labojumu vai uzturēšanas pakalpojumu ietvaros, un tādēļ tiek klasificētas kā atsevišķi izmaiņu pieprasījums.
16.9. Garantiju saskaņā ar Tehniskās specifikācijas 15.punkta noteikumiem no Izmaiņu pieprasījuma pieņemšanas un nodošanas dienas.
	

	17. Dokumentācija
17.1. Izpildītājam jānodrošina tehniskā dokumentācija:
17.1.1. instalācijas apraksts,
17.1.2. administrēšanas rokasgrāmata,
API specifikācija (OpenAPI/Swagger).
	

	18. Nodrošinājuma prasības
18.1. Izpildītājam jānodrošina Sistēmas pieejamība ne mazāka kā 99.5% mēnesī, izņemot plānotos profilakses darbus.
18.2. Plānoti profilakses darbi ir jāveic ārpus Pasūtītāja transportlīdzekļu faktiskā darba laika un jāsaskaņo ar Pasūtītāju ne vēlāk kā 3 (trīs) darba dienas pirms to veikšanas. Profilakses darbu kopējais ilgums nedrīkst pārsniegt 4 stundas mēnesī.
	





_______________________________________________________________________
Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts


2.pielikums
Iepirkuma procedūras nolikumam
“VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

PIETEIKUMA FORMA
Pieteikums
Iepirkuma procedūrā  “VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

1. IESNIEDZA
	Uzņēmuma pilns nosaukums
	

	Uzņēmuma reģistrācijas numurs un datums
	

	Juridiskā adrese
	

	Faktiskā adrese
	

	Bankas rekvizīti
	



2. KONTAKTPERSONA
	Vārds, uzvārds
	

	Tālruņa numurs
	

	E-pasta adrese
	



3. PIETEIKUMS
Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.
Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus. 
Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
Informējam, ka uzņēmuma patiesais labuma guvējs ir -_________________ [footnoteRef:3] [3:  Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. ] 

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:
-	juridiskajai personai, vienībai vai struktūrai, kura reģistrēta Krievijas Federācijā; 
-	fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām  ir Krievijas Federācijas pilsonība;
-	fiziskajai personai, kas dzīvo Krievijas Federācijā.
Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā[footnoteRef:4]. [4: Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme”  ir tiesīgā neuzsākt vai izbeigt darījuma attiecības ar darījuma partneri. 
] 

Paraksta pretendenta pārstāvis ar pārstāvības tiesībām vai tā pilnvarota persona:

	Vārds, uzvārds
	

	Amats
	

	Paraksts
	

	Datums
	





3.pielikums
Iepirkuma procedūras nolikumam
“VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52


APLIECINĀJUMS B[footnoteRef:5]  [5:  Apliecinājums tiek prasīts saskaņā ar  Nacionālās kiberdrošības likuma un Ministru kabineta 2025. gada 25.jūnija  noteikumu Nr. 397  “Minimālās kiberdrošības prasības” prasībām attiecībā uz “B” un “C” klases informācijas sistēmu. ] 

[bookmark: _Toc228445382]Iepirkuma procedūrā “VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

Uz iepirkuma procedūras priekšmetu ir attiecināmas Nacionālā kiberdrošība likuma un Ministru kabineta 2025. gada 25. jūnija noteikumu Nr. 397 „Minimālās kiberdrošības prasības” prasības. Pasūtītājs ir būtisko pakalpojumu sniedzējs šo normatīvo aktu izpratnē.

__________________ (Pretendenta nosaukums, reģ.Nr.) (turpmāk – Pretendents), apliecina, ka:
a) Pretendents nav juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti;
b) Pretendents, tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) nav šī apliecinājuma a) punktā minētās valsts pilsonis;
c) Pretendenta valdes un padomes  sastāvā nav šī apliecinājuma a) punktā minētās valsts pilsoņu;
d) līgumslēgšanas tiesību iegūšanas gadījumā pakalpojuma nodrošināšanā Pretendents neiesaistīs šī apliecinājuma a) punktā minētās valsts pilsoni;
e) Pakalpojuma nodrošināšanai izmantoto programmatūru vai iekārtu ražotājs juridiska persona nav reģistrēta šī apliecinājuma a) punktā minētājā valstī vai fiziska persona nav  šī apliecinājuma a) punktā minētās valsts pilsonis.
Pretendents ir informēts, ka:
f) Pasūtītājam, vērtējot piedāvājumu, ar mērķi apzināt un novērtēt ar līguma izpildi saistītos riskus, ir tiesības pieprasīt paskaidrojumu par Pretendenta piegādes ķēdi;
g) ne vēlāk kā līdz līguma noslēgšanai par informācijas sistēmas izstrādi, esošās informācijas sistēmas izmaiņām, informācijas sistēmas uzturēšanu vai  informācijas un komunikācijas tehnoloģiju (IKT) resursu apkopi, Pretendents iesniedz Pasūtītājam līguma izpildē iesaistīto fizisko personu sarakstu ar skaidrojumu attiecīgās fiziskās personas iesaistei līguma izpildē. Pretendents informē Pasūtītāju par līguma izpildē iesaistīto fizisko personu izmaiņām līguma izpildes laikā.
	

	Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts 







4.pielikums
Iepirkuma procedūras nolikumam
“VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

FINANŠU PIEDĀVĀJUMA FORMA
Iepirkuma procedūrā  “VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

Pretendents ____________________(pretendenta nosaukums) piedāvā veikt pakalpojumus par šādu cenu: 
	Nr.
	Nosaukums
	Mērvienība
	Maksimālais apjoms
	Cena par vienu vienību (EUR bez PVN) 
	Kopā (EUR bez PVN) par apjomu

	1.[footnoteRef:6] [6: Atkarībā no piedāvātā risinājuma cena var ietvert sistēmas izstrādes izmaksas, licenču izmaksas vai abas minētās izmaksu pozīcijas. Vienā piedāvājumā nav atļauts piedāvāt vairākus alternatīvus risinājumus vai cenu veidošanas modeļus.] 

	Sistēmas izstrāde saskaņā ar Tehniskās specifikāciju, līdz 3 mēneši (t.sk. visa veida personāla apmācības, instalēšana, pielāgošana un nodošana ekspluatācijā)
	komplekts
	1
	
	

	
	Un/vai
	
	
	
	

	
	Licences izmaksas
	1 komplekts/1 mēnesis
	33 mēneši
	
	

	2.
	Sistēmas uzturēšanas pakalpojumi (ne vairāk kā 33 mēneši kopumā), pēc pasūtītāja pieprasījuma un apjomu saskaņojot ar pasūtītāju
	stunda
	līdz 660 stundām 33 mēnešu periodā
	
	

	3.
	Izmaiņu pieprasījuma darbi (ne vairāk kā 33 mēneši kopumā), pēc pasūtītāja pieprasījuma un apjomu saskaņojot ar pasūtītāju
	stunda
	līdz 330 stundām 33 mēnešu periodā
	
	

	
	Kopā, EUR bez PVN
	



_______________________________________________________________________
Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

5. pielikums
Iepirkuma procedūras nolikumam
“VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

LĪGUMA PROJEKTS
LĪGUMS Nr.__
Rīgā, 
Datums skatāms laika zīmogā

Rīgas pašvaldības sabiedrība ar ierobežotu atbildību “Rīgas satiksme”, vienotās reģistrācijas nr. 40003619950, tās _________________________________ personā, kura rīkojas saskaņā ar valdes lēmumu, turpmāk – Pasūtītājs, no vienas puses un
_______________, vienotais reģistrācijas nr. ___________, tās ___________ personā, kurš rīkojas saskaņā ar _______________________, turpmāk – Izpildītājs, no otras puses, abi kopā turpmāk – Puses, pamatojoties uz Pasūtītāja organizētās iepirkuma procedūras “VoIP balss sakaru sistēmas piegāde, ieviešana un uzturēšana” identifikācijas Nr. RS/2026/52,  rezultātiem, noslēdza šādu līgumu, (turpmāk – Līgums). 

1. Līguma priekšmets
1.1. Pasūtītājs uzdod, un Izpildītājs apņemas veikt VoIP balss sakaru sistēmas (turpmāk – Sistēma) piegādi, ieviešanu, licences piegādi (ja tāda noteikta) un apmācības (turpmāk – Darbus), un Sistēmas pilnveidošanas un izmaiņas pēc Pasūtītāja pieprasījuma (turpmāk – Papildu darbi), Sistēmas uzturēšanas darbus,  ievērojot Līguma 1.pielikumā “Tehniskajā specifikācijā” (turpmāk – Tehniskā Specifikācija) noteiktās prasības, nodevumu kārtību un ietverto Tehnisko piedāvājumu, Latvijas Republikā spēkā esošos normatīvos aktus un Līguma 3.pielikumā ietverto finanšu piedāvājumu.
1.2. Risku par Līgumā neparedzētiem darbiem, kas nepieciešami Līguma pilnīgai izpildei attiecībā uz Darbu izpildi, uzņemas Izpildītājs.
1.3. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Pasūtītājs, ja:
1.3.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.3.2. neparedzētie darbi ir ierosināti pēc Pasūtītāja iniciatīvas, precizējot vai papildinot Līguma priekšmetu;
1.3.3. Līgumā iekļautie darbi, no Izpildītāja gribas neatkarīgu iemeslu dēļ nav izpildāmi, ja netiek veikti neparedzēti darbi.
1.4. Līguma 1.3. punkts nav attiecināms uz tādiem darbiem, kas rodas vai tiek identificēti pakalpojuma sniegšanas gaitā un kurus Izpildītājs varēja vai tam vajadzēja paredzēt pirms Līguma noslēgšanas. 
1.5. Ja rodas objektīvi, no Izpildītāja neatkarīgi apstākļi, kas liedz Darbus izpildīt Līgumā noteiktajos termiņos, Puses var vienoties par  Darbu izpildes termiņa pagarināšanu. 

2. Līguma summa un norēķinu kārtība
2.1. [bookmark: _Hlk144304580][bookmark: _Hlk504651818]Līguma kopējā summa ir EUR ________,___  (___________ euro un ____ centi) bez pievienotās vērtības nodokļa (turpmāk – PVN), kas ietver:
2.1.1. [bookmark: _Hlk144304755]Līguma summa par Sistēmas piegādes un ieviešanas darbu un apmācību izpildi EUR _______,__ (_______ euro un ____ centi) bez PVN; 
2.1.2. Līguma summa par Sistēmas licenci (ja piedāvājumā tāda noteikta)  33 mēnešiem un ieviešanas darbu izpildi EUR _______,__ (_______ euro un ____ centi) bez PVN; 
2.1.3. Līguma summa par Sistēmas uzturēšanas darbu izpildi ne vairāk kā EUR _____,___ (______ euro un ____ centi) bez PVN, ar nosacījumu, ka vienas darba stundas izmaksas nepārsniedz EUR __,__ bez PVN; 
2.1.4. Papildu darbu izpildes kopējās izmaksas, ne vairāk kā EUR _____,___ (______ euro un ____ centi) bez PVN, ar nosacījumu, ka vienas darba stundas izmaksas nepārsniedz EUR __,__ bez PVN;
2.2. PVN tiek piemērots normatīvajos aktos noteiktajā apmērā un kārtībā.
2.3. Pasūtītājs Līguma 1.punktā noteikto Darbu apmaksu veic pēc Darbu pabeigšanas un pieņemšanas un nodošanas akta abpusējas parakstīšanas, pamatojoties uz Izpildītāja iesniegto rēķinu.
2.4. Pasūtītājs Sistēmas uzturēšanas pakalpojumu apmaksu veic pēc attiecīgā pakalpojuma saskaņošanas un pieņemšanas Līguma 6.punktā noteiktajā kārtība. Izpildītājs sagatavo un iesniedz Pasūtītājam Sistēmas uzturēšanas pakalpojuma pieņemšanas un nodošanas aktu un rēķinu par Līguma 2.1.3. punktā norādīto pakalpojumu. Puses var vienoties, ka samaksa par Sistēmās uzturēšanu tiek veikta reizi mēnesī, tādā gadījumā Izpildītājs sagatavo rēķinu norēķina periodam (mēnesi) sekojošā mēneša sākumā.
2.5. Pasūtītājs Papildu darbu apmaksu veic pēc attiecīgo Papildu darbu saskaņošanas un pieņemšanas Līguma 5.punktā noteiktajā kārtība, pamatojoties uz Izpildītāja iesniegtu rēķinu. Pasūtītājam nav pienākums izlietot visu Līguma 2.1.4. punktā noteikto Līguma summas daļu Papildu darbu pasūtīšanai.
2.6. Pasūtītājs rēķinu apmaksā 30 (trīsdesmit) dienu laikā no pieņemšanas un nodošanas akta abpusējas parakstīšanas un rēķina saņemšanas brīža, pārskaitot attiecīgo summu uz Izpildītāja norādīto bankas kontu.
2.7. Izpildītājs elektroniski sagatavotus rēķinus nosūta uz Pasūtītāja elektronisko pasta adresi: rekini@rigassatiksme.lv. Puses piekrīt, ka rēķins ir sagatavojams un nosūtāms elektroniski. Par rēķina saņemšanas dienu tiek uzskatīta tā diena, kurā rēķins ir nosūtīts.
2.8. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
2.9. Finanšu piedāvājumā norādītās cenas attiecībā uz Sistēmas uzturēšanu un Papildu darbiem var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot Latvijas Republikas Centrālās statistikas pārvaldes noteiktos patēriņa cenu indeksus (pārmaiņas) patēriņa grupai “20.03 Pakalpojumi”, ja indeksa (pārmaiņu) svārstības. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums, Finanšu piedāvājumā norādītās cenas attiecīgi samazina. 
2.10. Izmaiņas Finanšu piedāvājumā norādītajās cenās, pamatojoties uz Līguma …2.9. punktu, tiek veiktas, Pusēm par to rakstiskā veidā noslēdzot papildus vienošanos pie Līguma. 
2.11. Ja Izpildītājs vēlas ierosināt cenu indeksāciju, pamatojoties uz Līguma 2.9. punktu, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu. 
2.12. Ja Pasūtītājs vēlas ierosināt cenu indeksāciju, pamatojoties uz Līguma 2.9. punktu, tas iesniedz Izpildītājam attiecīgu papildu vienošanās projektu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.

3. Līguma darbības termiņš 
3.1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
3.2. Izpildītājs Līguma izpildi nodrošina šādos termiņos:
3.2.1. Darbus, ieskaitot akcepttestēšanu, veic ne ilgāk kā 3 (trīs) mēnešu laikā no Līguma parakstīšanas dienas ;
3.2.2. Darbiem un Papildu darbiem garantijas laiks vismaz 12 mēneši no dienas, kad Pasūtītājs ieviesis izstrādi produkcijas vidē.
3.2.3. Sistēmas uzturēšana jānodrošina 33 mēnešus no Sistēmas  piegādes un  Sistēmas pieņemšanas nodošanas akta parakstīšanas.
3.2.4. Papildu darbus Pasūtītājs pasūta un Izpildītājas nodrošina 33 mēnešus no Sistēmas  piegādes un pieņemšanas dienas. Papildu darbi jāveic savstarpēji saskaņotajā darba uzdevumā norādītajā termiņā.

4. Piegādes un ieviešanas Darbu veikšana, pieņemšana un nodošana
4.1. Izpildītājs Līguma 1.1.punktā norādītos piegādes un ieviešanas Darbus izpilda Līguma 3.punktā noteiktos termiņos.
4.2. Izpildītājs pēc piegādes un ieviešanas Darbu pabeigšanas sagatavo un iesniedz Pasūtītājam pieņemšanas un nodošanas aktu.
4.3. Piegādes un ieviešanas darbu gaitā Pasūtītājs veic piegādāto Darbu (vai tā daļas) testēšanu. Pasūtītāja pilnvarotā persona par testēšanas laikā konstatētajiem trūkumiem paziņo Izpildītājam rakstiski vai Pasūtītāja pieteikumu vadības sistēmā (turpmāk – PVS) saskaņā ar Tehniskajā specifikācijā noteikto kārtību.
4.4. Akceptestēšana tiek veikta saskaņā ar tehnisko specifikāciju un šādā kārtībā:
4.4.1. 10 (desmit) darba dienu laikā pēc nodevuma Izpildītājs sadarbībā ar Pasūtītāju (vai otrādāk, ja Pušu pilnvaroto pārstāvji par to vienojušies) sagatavo akcepttesta protokolu;
4.4.2. konstatētās kļūdas un nepilnības Pasūtītājs reģistrē PVS elektroniskā veidā, nodod Izpildītājam noformētos Darba uzdevumos;
4.4.3.testēšana nedrīkst apstāties pie pirmās kļūdas. Pasūtītājs veic testus visai piegādei, izņemot gadījumā, ja pirmie testi nedod iespēju veikt tālāko piegādes testēšanu;
4.4.4.Izpildītājam ir pienākums par saviem līdzekļiem un pēc iespējas īsākā termiņā, bet ne ilgāk kā noteikts Tehniskajā specifikācijā vai Pasūtītāja noteiktajā termiņā, novērst akceptēšanas testos atklātās kļūdas un pēc labojumiem inicializēt atkārtotu piegādi.
4.5. Ja Izpildītājs nepiekrīt rakstiski un/vai PVS elektroniski norādītajiem trūkumiem vai neatbilstībām, Puses strīda izšķiršanā vai trūkumu vai neatbilstības konstatēšanā var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka sniegtajiem izstrādes Darbiem ir trūkumi un/vai neatbilstības, Izpildītājs sedz ekspertīzes izmaksas.
4.6. Darbi ir izpildīti ar brīdi, kad Pušu pilnvarotie pārstāvji ir parakstījuši pieņemšanas un nodošanas aktu. Izpildītājs iesniedz Darbu gala nodevuma dokumentus elektroniski, gala nodevumus, parakstot ar drošu elektronisko parakstu.
4.7. Ja pēc Darbu pieņemšanas un nodošanas akta abpusējas parakstīšanas līdz ieviešanai produkcijas vidē Pasūtītājs konstatē Darbu trūkumus, kurus nebija iespējams atklāt pieņemot Darbus, Pasūtītājam ir tiesības sagatavot Neatbilstību pieteikumu un/vai neatbilstības reģistrēt PVS elektroniskā veidā, norādot attiecīgos trūkumus un/vai neatbilstības. Šajā gadījuma Puses rīkojas atbilstoši Līguma 4.6. un 4.7.punktos noteiktajam.
4.8. Izpildītājs nodod un Pasūtītājam pāriet visas Autortiesību likuma 15.pantā minētās autora mantiskās izņēmuma tiesības uz visiem Līguma izpildes (sistēmas ieviešanas ietvaros veiktajiem pielāgojumiem un Papildu darbu ietvaros) rezultātā  radītajiem un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītājam nodotajiem materiāliem. Izpildītājs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai šī Līguma ietvaros veiktais darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).

5. Papildu darbi
5.1. Izpildītājs sniedz Pasūtītājam Papildu darbus pēc Pasūtītāja pieprasījuma. Puses vienojas par Papildu darbu realizāciju, saskaņojot un parakstot atsevišķu Darba uzdevumu. 
5.2. Papildu darbu izpildes rezultātā Izpildītājs iesniedz Pasūtītājam saskaņošanai Papildu darbu pieņemšanas un nodošanas aktu. Izpildītājs Papildu darbu pieņemšanas un nodošanas aktā norāda sniegtos Papildu darbu.
5.3. Papildu darbi pilnībā ir sniegti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
5.4. Pasūtītāja pilnvarotais pārstāvis 3 (trīs) darba dienu laikā pēc tam, kad Izpildītājs ir pabeidzis attiecīgos Papildu darbus un ir iesniedzis par to attiecīgo pieņemšanas un nodošanas aktu, veic pārbaudi. Ja Pasūtītāja pilnvarotais pārstāvis pārbaudot konstatē, ka 5.1.punkta kārtībā pasūtītie un sniegtie tehniskā Papildu darbi atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis pārbaudot konstatē, ka Papildu darbi neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu, kurā norāda konstatētos trūkumus un nepilnības (turpmāk - Neatbilstības pieteikums), un nodod to Izpildītājam.
5.5. Pēc Neatbilstības pieteikuma saņemšanas Izpildītājs 5 (piecu) darba dienu laikā par saviem līdzekļiem novērš Neatbilstības pieteikumā norādītos trūkumus un nepilnības, ja tās abpusēji tiek atzītas par pamatotām, un atkārtoti iesniedz Papildu darbu novērtējumu Pasūtītājam.

6. Sistēmas uzturēšana
6.1.  Izpildītājs sniedz Pasūtītājam Sistēmas uzturēšanas darbus termiņos un kārtībā, kā to paredz Tehniskā specifikācija un saskaņā ar Pasūtītāja pieteikumu. Izpildītājs aktuālajā pieņemšanas un nodošanas aktā norāda sniegtos pakalpojumus.
6.2.  Pakalpojumi pilnībā ir sniegti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
6.3.  Pasūtītāja pilnvarotais pārstāvis 3 (trīs) darba dienu laikā pēc tam, kad Izpildītājs ir pabeidzis Sistēmas uzturēšanas darbus vai sniedzis tos daļēji un ir iesniedzis par to attiecīgo pieņemšanas un nodošanas aktu, veic pārbaudi. Ja Pasūtītāja pilnvarotais pārstāvis pārbaudot konstatē, ka Pakalpojumi (vai to attiecīgā daļa) atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis pārbaudot konstatē, ka Sistēmas uzturēšanas darbi (vai to attiecīgā daļa) neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu un/vai elektroniski reģistrē PVS, kurā norāda konstatētos trūkumus un nepilnības (Neatbilstību pieteikums), un nodod to Izpildītājam.
6.4.  Pēc Neatbilstību pieteikuma un/vai informācijas par PVS elektroniski reģistriem trūkumiem saņemšanas Izpildītājs 5 (piecu) darba dienu laikā par saviem līdzekļiem novērš Neatbilstību pieteikumā norādītos un/vai PVS elektroniski reģistriem trūkumus un nepilnības, ja tās abpusēji tiek atzītas par pamatotām, un atkārtoti iesniedz pakalpojumu novērtējumu Pasūtītājam.

7. Pušu tiesības un pienākumi
7.1. Izpildītājs apņemas:
7.1.1. veikt Līguma Tehniskajā specifikācijā, Tehniskajā piedāvājumā, Pasūtītāja pieprasījumā par Papildu darbiem noteikto un nodot Darbus un Papildu darbus, parakstot  pieņemšanas un nodošanas aktu atbilstoši Līgumā un tā pielikumos paredzētajiem noteikumiem;
7.1.2. ievērot Pasūtītāja pilnvarotā pārstāvja norādījumus atbilstoši Līgumā paredzētajiem noteikumiem;
7.1.3. atbildēt par Izpildītāja rīcībā nonākušo Pasūtītāja informācijas drošību (t.sk. integritāti, konfidencialitāti un pieejamību);
7.1.4. Līguma izpildē ievērot visus noteiktos termiņus;
7.1.5. Darbiem un Papildu darbiem nodrošināt 12 (divpadsmit) mēnešu garantiju (turpmāk – Garantiju) no dienas kad Pasūtītājs ieviesis izstrādi produkcijas vidē. Garantiju Izpildītājs realizē Tehniskajā specifikācijā noteiktajos termiņos un noteiktā kārtībā, pilnībā novēršot Garantijas pieteikumā fiksētās problēmas un/vai nepilnības par saviem līdzekļiem un saviem spēkiem.
7.1.6. Ja Izpildītājs saskaņā ar iepirkuma procedūrā iesniegto piedāvājumu ar pašapliecinājumu ir apņēmies nodrošināt veselības apdrošināšanu Līguma izpildē iesaistītajam personālam, Izpildītājs viena mēneša laikā pēc Līguma noslēgšanas dienas iesniedz Pasūtītājam informāciju par Līguma izpildē iesaistītā personāla veselības apdrošināšanas polisēm (apdrošinātāja nosaukums, reģistrācijas numurs, polises numurs un darbības termiņš) ar apdrošināšanas periodu ne mazāku kā vienu gadu, kā arī apdrošināšanas prēmijas samaksu apliecinošus dokumentus. Izpildītājam ir pienākums nodrošināt, ka Līguma izpildē iesaistītā personāla veselības apdrošināšanas polises ir spēkā visā Līguma darbības laikā, nepieciešamības gadījumā nodrošinot veselības apdrošināšanu jaunajam personālam, kurš tiek iesaistīts Līguma izpildē. Izpildītājam ir tiesības nenodrošināt veselības apdrošināšanu personālam Darba likumā paredzētajā pārbaudes, pieņemot darbā, laikā. Ne vēlāk kā 5 (piecas) darba dienas pirms veselības apdrošināšanas polises termiņa beigām Izpildītājs iesniedz Pasūtītājam šajā punktā noteiktajām prasībām atbilstošu informāciju par Līguma izpildē iesaistītā personāla veselības apdrošināšanas polisēm uz nākamo periodu ne mazāku kā vienu gadu, kā arī apdrošināšanas prēmijas samaksu apliecinošus dokumentus. Izpildītājs nodrošina, ka šajā punktā noteiktos pienākumus izpilda arī Izpildītāja apakšuzņēmējs. 
7.1.7. Pasūtītājam ir tiesības jebkurā Līguma darbības laikā pieprasīt Izpildītājam un šādā gadījuma Izpildītājs 5 (piecu) darba dienu laikā sniedz Pasūtītājam informāciju un/vai dokumentus (pilnu informāciju par apdrošināšanas polisi, saskaņā ar polisi apdrošināmā personāla vārdu, uzvārdu, personas kodu, personālam noteikto pārbaudes, pieņemot darbā, laiku (ja noteikts), aprakstu, kādus pienākumus apdrošināmais personāls veic Līguma izpildes ietvaros, un citu informāciju un/vai dokumentus), kas apliecina Līguma 7.1.6. punktā norādīto pienākumu izpildi. 

7.2. Pasūtītājs apņemas:
7.2.1. samaksāt Izpildītājam par Darbiem, Sistēmas uzturēšanu un Papildu darbiem saskaņā ar Līgumā noteikto;
7.2.2. pieņemt izpildītos Darbus, Sistēmas uzturēšanu un Papildu darbus Līgumā noteiktajā kārtībā;
7.2.3. sniegt Izpildītājam Pasūtītāja rīcībā esošo un saprātīgi pieejamo informāciju, kas ir nepieciešama Līguma izpildei, 5 (piecu) darba dienu laikā no attiecīgā pieprasījuma saņemšanas, ciktāl šādu informāciju objektīvi iespējams sagatavot minētajā termiņā. Ja pieprasītās informācijas sagatavošanai objektīvi nepieciešams ilgāks laiks, Puses rakstveidā vienojas par tās sniegšanas termiņu. Līgumā paredzēto darbu izpildes termiņš, Pusēm rakstiski vienojoties, tiek pagarināts tikai par faktisko kavējuma laiku un tikai tiktāl, ciktāl attiecīgās informācijas nesniegšana ir tieši kavējusi Līguma izpildi.

8. Pušu atbildība
8.1. Ja Pasūtītājs nesamaksā Izpildītājam noteiktajā termiņā, Izpildītājam ir tiesības pieprasīt Pasūtītājam maksāt līgumsodu 0,1% (nulle, komats, vienu procentu) apmērā no apmaksājamās summas par katru nokavēto darba dienu, bet ne vairāk kā 10% (desmit procenti) no neizpildīto saistību summas.
8.2. Ja Izpildītājs neievēro Līgumā noteiktos Darbu un Papildu darbu izpildes termiņus, Pasūtītājam ir tiesības pieprasīt Izpildītājam maksāt līgumsodu 0,1% (nulle, komats, vienu procentu) apmērā no Līguma Darbu vai Papildu darbu summas par katru nokavēto dienu, bet ne vairāk kā 10% (desmit procenti) no Līguma kopējās summas.
8.3. Gadījumā, ja Izpildītājs neievēro Līgumā noteikto termiņu Sistēmas uzturēšanas darbu veikšanai, tad Pasūtītājam ir tiesības pieprasīt Izpildītājam 0,1% (nulle, komats, vienu procentu) apmērā no Uzturēšanas darbu summas par katru nokavēto dienu, bet ne vairāk kā 10% (desmit procenti) no Līguma kopējās summas.
8.4. Gadījumā, ja Izpildītājs neievēro Līgumā un tehniskajās specifikācijā noteikto reakcijas termiņu un / vai garantijas darbu veikšanai, tad Pasūtītājam ir tiesības pieprasīt Izpildītājam līgumsodu EUR 100,00 (viens simts euro) par katru nokavēto dienu, bet ne vairāk kā 10% (desmit procenti) no Līguma kopējās summas.
8.5. Par katru konstatētu Līguma 7.1.6.punktā noteiktā pienākuma pārkāpumu Pasūtītājam ir tiesības pieprasīt un Izpildītājs šādā gadījumā maksā Pasūtītājam līgumsodu EUR 250,00 (divi simti piecdesmit euro un 00 centi) apmērā par katru gadījumu.
8.6. [bookmark: _Hlk45119112]Gadījumā, ja tiek konstatēts, ka Izpildītājs nav saskaņojis jauna apakšuzņēmēja un/vai piedāvājumā norādītā personāla nomaiņa, kas nav minēti Līguma 5.pielikumā, Līguma izpildē, tajā skaitā apakšuzņēmēja darbinieku un/vai speciālistu  pakalpojumu izmantošana, Pasūtītājam ir tiesības aprēķināt Izpildītājam līgumsodu 500,00 (pieci simti euro un 00 centi)  par katru gadījumu un liegt Izpildītājam attiecīgo apakšuzņēmēja un/vai speciālistu pakalpojumu izmantošanu līdz brīdim, kad tas ir rakstiski saskaņots ar Pasūtītāju.
8.7. Puses vienojas, ka, neatkarīgi no līgumsoda samaksas, Puses viena otrai atlīdzina pamatotus tiešos zaudējumus, kas radušies Līguma pārkāpšanas rezultātā, kā arī līgumsoda samaksa neatbrīvo Puses no Līguma izpildes.
8.8. Pasūtītājam ir tiesības ieturēt līgumsodu no Izpildītājam izmaksājamās summas, par to īpaši nepaziņojot otrai Pusei.
8.9. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 2.1.punktā, apmērā.
8.10. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.11. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā pamatprincipi_sadarbibas_partneriem. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.

9. Personāla un apakšuzņēmēja nomaiņa
9.1. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Izpildītāja piesaistītie speciālisti norādīti Līguma ___.pielikumā.
9.2. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos noteiktajām personālam izvirzītajām prasībām.
9.3. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.

10. Kiberdrošības noteikumi
10.1. [bookmark: x_p90][bookmark: x_p-1436627]Izpildītājs nodrošina, ka tā sniegtie pakalpojumi, izmantotās informācijas sistēmas un IKT resursi, kā arī jebkura piesaistītā apakšuzņēmēja darbība pilnībā atbilst Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” (turpmāk – Noteikumi Nr.397) prasībām, kas attiecināmas uz C  klases informācijas sistēmām un IKT resursiem. Izpildītājs ir atbildīgs par apakšuzņēmēju piesaisti, tiem deleģētajiem pakalpojumiem, uzraudzību un to atbilstību visām Izpildītājam noteiktajām prasībām.
10.2. Izpildītājam ir pienākums informēt Pasūtītāju par jebkuru apakšuzņēmēju, kas tiek piesaistīts vai nomainīts pakalpojuma izpildei, un apliecināt apakšuzņēmēja atbilstību Noteikumiem Nr. 397 un Līguma prasībām.
10.3. 10.3. Darbu izpildē Izpildītāja iesaistīto fizisko personu saraksts ar skaidrojumu attiecīgās fiziskās personas iesaistei pakalpojuma Līguma izpildē pievienots 5.pielikumā. Izpildītājs informē Pasūtītāju par pakalpojuma izpildē iesaistīto fizisko personu izmaiņām līguma izpildes laikā.
10.4. Pasūtītājs nosaka tā atbildīgo personu par līguma izpildes uzraudzību kiberdrošības jomā:______________.
11. Datu drošība
11.1. Ja Izpildītājs Darbu vai Papildu darbu izpildes ietvaros Pasūtītāja vārdā apstrādā datus, kas attiecas uz identificētu vai identificējamu personu ("personas dati"), Izpildītājs apstrādā tikai tādus personas datus, tostarp attiecībā uz to, ka Izpildītājs izmanto apakšuzņēmējus vai apakšapstrādātājus, kādi noteikti šajā Līgumā un pielikumos, kā citādi rakstiski pilnvarojis Pasūtītājs vai kā to pieprasa piemērojamie tiesību akti, īstenot atbilstošus tehniskos un organizatoriskos pasākumus, lai aizsargātu personas datus, nekavējoties informēt Pasūtītāju par jebkuru incidentu, kura rezultātā ir apdraudēta personas datu konfidencialitāte, integritāte vai drošība, un sadarboties ar Pasūtītāju, kā to prasa piemērojamie tiesību akti vai Pasūtītāja lūgums dokumentēt personas datus, datu subjektus un apstrādes darbības, kas saistītas ar pakalpojumiem saskaņā ar šo Līgumu.
11.2. Puses apņemas nodrošināt datu apstrādi (tajā skaitā, bet neaprobežojoties ar fizisko personu personas datu apstrādi) atbilstoši Latvijas Republikas spēkā esošajiem normatīvajiem aktiem un Līguma 4.pielikumā noteiktajam.
11.3. Izpildītājs ir informēts, ka Darbu realizācijā ietvertie personas dati ir Pasūtītāja ierobežotas pieejamības informācija, Izpildītājs apliecina, ka ievēros Pasūtītāja noteikumus „Par informācijas pieejamības ierobežošanu”, ar kuriem Izpildītāju iepazīstina Pasūtītāja atbildīgā persona.

12. Konfidencialitātes noteikumi
12.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, informācija, kura ietver ziņas par Pasūtītāja informācijas sistēmām, tās konfigurācijām, Pasūtītāju, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
12.2. Puses apņemas nodrošināt aizsardzību konfidenciālai informācijai, kas tika sniegta šī Līguma ietvaros, no nesankcionētās izmantošanas, izplatīšanas un publikācijas.
12.3. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
12.4. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
12.5. Jebkura veida zaudējums, kurš radās konfidencialitātes noteikumu neievērošanas rezultātā, tiek noteikts un atlīdzināts saskaņā ar spēkā esošo normatīvo aktu prasībām.
13. Nepārvarama vara
13.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
13.2. Par nepārvaramas varas apstākļiem atzīst notikumu, kas atbilst visām šīm pazīmēm:
13.2.1. no kā nav iespējams izvairīties, un kura sekas nav iespējams pārvarēt;
13.2.2. kuru Līguma slēgšanas brīdī nebija iespējams paredzēt;
13.2.3. kas nav radies Puses vai tās kontrolē esošas personas kļūdas vai rīcības dēļ;
13.2.4. kas padara saistību izpildi ne tikai apgrūtinošu, bet arī neiespējamu.


13.3. Puse, kurai iestājas Līguma 13.2.punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
13.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 13.3.punktā minētajā termiņā.
13.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
13.6. Ja nepārvaramas varas apstākļu dēļ Līgums nav izpildāms ilgāk par 1 (vienu) kalendāro mēnesi, tad katrai Pusei ir tiesības vienpusēji atteikties no tālākas Līguma saistību izpildes.

14. Strīdu izskatīšanas kārtība
14.1. Jebkuras nesaskaņas, domstarpības vai strīdus Puses risina savstarpēju pārrunu ceļā.
14.2. Ja Puses 30 (trīsdesmit) kalendāro dienu laikā nevar vienoties, strīdus risina tiesā saskaņā ar Latvijas Republikas normatīvajiem aktiem.

15. Līguma izbeigšanas kārtība
15.1. Līgums var tikt izbeigts pirms termiņa notecējuma, Pusēm savstarpēji vienojoties.
15.2. Ja Līguma 13.punktā minētie apstākļi turpinās ilgāk par 1 (vienu) kalendāro mēnesi, jebkurai Pusei ir tiesības vienpusēji izbeigt Līgumu, par to rakstiski informējot otru Pusi vismaz 5 (piecas) dienas iepriekš.
15.3. Pasūtītājs ir tiesīgs izbeigt Līgumu, ja Izpildītājs būtiski (vairāk kā 20 (divdesmit) dienas) kavē Darbu vai to daļas izpildes termiņus vai Darbi (vai to daļa) tiek sniegti nekvalitatīvi. Šādā gadījumā Pasūtītāja pilnvarotais pārstāvis nosūta Izpildītāja pilnvarotajam pārstāvim brīdinājumu, un, ja 5 (piecu) dienu laikā konstatētie pārkāpumi netiek novērsti vai tiek pieļauti jauni pārkāpumi, Pasūtītājs ir tiesīgs Līgumu izbeigt un piemērot līgumsodu 2 000,00 EUR.
15.4. Pasūtītājam ir tiesības izbeigt Līgumu, par to vienu mēnesi iepriekš rakstveidā brīdinot Izpildītāju, samaksājot Izpildītājam par faktiski izpildīto Darbu apjomu.
15.5. Izpildītājs ir tiesīgs vienpusēji izbeigt Līgumu gadījumā, ja Pasūtītājs neveic maksājumus un līgumsods sasniedz 10 (desmit) % no attiecīgā Līguma summas.
15.6. Pasūtītājs ir tiesīgs vienpusēji izbeigt līgumu, ja:
15.6.1. Izpildītājs atzīts par maksātnespējīgu.
15.6.2. Līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.7. Ja līgums tiek izbeigts, Izpildītājs nekavējoties pārtrauc Darbus, tiek sagatavots Darba pieņemšanas un nodošanas akts, un Pasūtītājs samaksā Izpildītājam par visiem līdz Līguma izbeigšanas brīdim kvalitatīvi paveiktajiem Darbiem, ieturot Līgumsodus, ja tādi ir tikuši aprēķināti. Pasūtītājs neatlīdzina Izpildītājam ar Līguma izbeigšanu saistītos zaudējumus, izņemot, ja Līgums tiek izbeigts pamatojoties uz Līguma 15.5.punktu Pasūtītāja vainas dēļ.

16. Noslēguma jautājumi
16.1. Pasūtītāja pilnvarotais pārstāvis ir: 
-	Līguma izpildes un organizatoriskajos jautājumos  - 
16.2. Izpildītāja pilnvarotais pārstāvis ir: 
16.3. Pušu pilnvarotie pārstāvji:
16.3.1. uzrauga Līguma izpildi, Darbu un Papildu darbu izpildes gaitu un termiņus, organizē darbu pieņemšanas testus;
16.3.2. paraksta  pieņemšanas un nodošanas aktus;
16.3.3. paraksta Darba uzdevumu;
16.3.4. iesniedz un nodod rēķinus apmaksai;
16.3.5. risina jautājumus, kas saistīti ar Darbu kvalitāti un Garantijas nodrošināšanu;
16.3.6. sagatavo, nodod un pieņem ar Darbu veikšanu saistītu informāciju, atbilstoši Līguma noteikumiem;
16.3.7. risina citus ar Līguma izpildi saistītus organizatoriskus jautājumus.
16.4. Par izmaiņām pilnvaroto un atbildīgo personu sarakstā, Pasūtītāja pārstāvis informē Izpildītāja pārstāvi rakstveidā, informāciju nosūtot uz Izpildītāja pilnvarotā pārstāvja elektroniskā pasta adresi. Par Izpildītāja pilnvarotā pārstāvju izmaiņām, Izpildītājs informē Pasūtītāja pārstāvi rakstveidā, informāciju nosūtot uz Pasūtītāja pārstāvja elektroniskā pasta adresi.
16.5. Pasūtītājam ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
16.6. Darbu un Papildu darbu rezultāti pēc attiecīgā pieņemšanas un nodošanas akta parakstīšanas ir Pasūtītāja īpašumi. Pasūtītājam ir tiesības patstāvīgi (neatkarīgi no Izpildītāja) un bez saskaņojuma ar Izpildītāju veikt izmaiņas Nodevumos, tomēr tad uz Pasūtītāja veiktajām izmaiņām netiek attiecināta Līguma 7.1.5.punktā noteiktā Garantija.
16.7. Līgumu var grozīt ar Pušu rakstveida vienošanos. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un ir abu Pušu parakstītas. Šādi Līguma grozījumi pievienojami Līgumam kā pielikumi un kļūst par Līguma neatņemamu sastāvdaļu. Grozījumi var tikt veikti ņemot vērā Publisko iepirkumu likuma nosacījumus.
16.8. Pretrunu gadījumā starp Līguma noteikumiem un tehnisko specifikāciju, noteicošais ir tehniskajā specifikācijā noteiktais.
16.9. Pusēm ir pienākums nekavējoties rakstiski informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī par izmaiņām attiecībā uz Pušu pilnvarotajiem pārstāvjiem. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būtu radušies otrai Pusei.
16.10. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
16.11. Līgums un tā pielikumi sagatavoti un parakstīti elektroniski, izmantojot drošu elektronisko parakstu, kas satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.  

17. Pušu rekvizīti

__.pielikums 
Datu apstrādes politika
Rīgā	Dokuments datums ir tā elektroniskās
parakstīšanas datums
Rīgas pašvaldības sabiedrība ar ierobežotu atbildību „Rīgas satiksme”, tās _________________ personā, kura rīkojas saskaņā ar valdes pilnvarojumu, (turpmāk– Pārzinis), no vienas puses, un
[bookmark: _Hlk137480771] “___________”, tās ________________ personā, kura rīkojas saskaņā ar _____________ (turpmāk – Apstrādātājs), no otras puses,
turpmāk tekstā - Puses vai katra atsevišķi - Puse, 

· [bookmark: _Hlk128602426][bookmark: _Hlk128602483]ņemot vērā to, ka Apstrādātājs, pamatojoties uz Pušu starpā noslēgto līgumu par  “VoIP balss sakaru sistēmas piegāde, ieviešana un uzturēšana” (turpmāk – Līgums), veic Pārziņa interesēs un uzdevumā fizisko personu datu (turpmāk – personas dati) apstrādi kā apstrādātājs Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk - Regula)  izpratnē 
vienojas par turpmāko:

1. Priekšmets
1.1. Apstrādātājs veic Pārziņa interesēs un uzdevumā personas datu  apstrādi mērķim par  “VoIP balss sakaru sistēmas piegāde, ieviešana un uzturēšana”  saskaņā ar Līguma un Līguma tehniskās specifikācijas (1.pielikum) noteikumiem.
1.2. Attiecībā uz citiem no Līguma izrietošiem uzdevumiem un darbībām, kas nav minēti šā dokumenta 1.1.apakšpunktā, Puses rīkojas kā neatkarīgi pārziņi.
1.3. Apstrādātājs nodrošina šādu personas datu apstrādi Līguma ietvaros:
1.3.1. Datu subjektu veidi: Pārziņa darbinieki saskaņā ar Pārziņa politikas dokumentu “Darbinieku privātuma politika” un Pārziņa klienti saskaņā ar Pārziņa politikas dokumentu “Klientu privātuma politika”,  kuru dati ir saglabāti sistēmā). Aktuālās politikas pieejamas Pārziņa mājas lapā www.rigassatiksme.lv.
1.3.2. Datu veidi: personas identifikācijas dati, dzīvesvietas dati, kontaktinformācija un cita veida dati atbilstoši Pārziņa politikas dokumentam “Darbinieku privātuma politika” un “Klientu privātuma politika”. 
1.3.3. Apstrādes darbību veidi: piekļuve datiem, darbs ar datiem tādā apjomā, kas nepieciešams sistēmas darbības  nodrošināšanai un kļūdu novēršanai.
1.3.4. [bookmark: _Hlk147932551]Datu glabāšanas un dzēšanas termiņi: 
1.3.4.1.  no Pārziņa iegūtie personas dati tiek dzēsti 10 dienu laikā pēc līguma termiņa beigām vai 10 dienu laikā pēc tam, kad dati vairs nav nepieciešami Apstrādātājam (atkarībā no tā, kurš no apstākļiem iestājas pirmais).
1.3.4.2. Līguma izpildes ietvaros dati no sistēmas netiek kopēti un netiek glabāti uz Apstrādātāja tehniskajiem resursiem.

2. Datu apstrādes pamatnoteikumi
2.1. Apstrādātājs veic Pārziņa personas datu apstrādi tikai Līgumā noteikto saistību izpildei.
2.2. Apstrādātājs veic personas datu apstrādi saskaņā ar Līgumā, šajā dokumentā un normatīvajos aktos noteiktajām prasībām, kā arī, ņemot vērā Pārziņa rakstveida norādījumus.
2.3. Līguma ietvaros iegūtos personas datus Apstrādātājs glabā un  apstrādā Eiropas Savienības (ES) un Eiropas Ekonomikas zonas (EEZ) teritorijā). 

3. Garantijas
3.1. Apstrādātājs apliecina, ka tā darbība attiecībā uz fizisko personu datu apstrādi pilnībā atbilst Regulas un nacionālajos normatīvajos aktos personas datu aizsardzības jomā  noteiktajām prasībām attiecībā uz personas datu apstrādi un aizsardzību. 
3.2. Apstrādātājs ir ieviesis datu apstrādes un aizsardzības nodrošināšanai atbilstoši Regulas prasībām nepieciešamos iekšējos normatīvos aktus un procedūras, iecēlis fizisko personu datu aizsardzības speciālistu un uztur apstrāžu reģistru, ietverot tajā vismaz šādu informāciju par Pārziņa vārdā veikto datu apstrādi:
3.2.1. Pārziņa nosaukums un kontaktinformācija, kura vārdā Apstrādātājs darbojas, un attiecīgā gadījumā pārziņa vai apstrādātāja pārstāvja un datu aizsardzības speciālista vārds un uzvārds un kontaktinformācija. Aktuālo datu aizsardzības speciālistu kontaktinformāciju Apstrādātājs pieprasa pa e-pastu: datuspecialists@rigassatiksme.lv
3.2.2. Pārziņa vārdā veiktās apstrādes kategorijas, t.i. šī pielikuma 1.1.punktā norādītais datu apstrādes mērķis; 
3.2.3. informācija par to, ka personas dati netiek nosūtīti uz trešo valsti vai starptautisku organizāciju.

4. Apstrādātāja pienākumi un tiesības
4.1. Apstrādātājs aizsargā no Pārziņa iegūtos personas datus pret jebkādu datu aizsardzības pārkāpumu, bet jo īpaši pret neatļautu izpaušanu, nosūtīšanu, iznīcināšanu vai to integritātes pārkāpumu.
4.2.  Apstrādātājs nodrošina, ka Pārziņa personas datu apstrādi veic un tiem var piekļūt tikai tie Apstrādātāja darbinieki vai pilnvarotās personas, kuras ir iesaistītas Līguma izpildē.
4.3. Apstrādātājs nodrošina, ka tā personas datu apstrādē iesaistītajiem darbiniekiem un pilnvarotajām personām ir noteikts juridiski saistošs pienākums neizpaust personas datus trešajām personām gan savu darba tiesisko attiecību ar Pārzini vai pilnvarojuma laikā, gan pēc darba tiesisko attiecību vai pilnvarojuma izbeigšanās.  
4.4.  Apstrādātājs nodrošina šā dokumenta 4.2.apakšpunktā minēto darbinieku un pilnvaroto personu uzskaiti un uzņemas visu atbildību par to darbībām, kas veiktas attiecībā uz Pārziņa personas datu apstrādi.
4.5. Apstrādātājs īsteno tehniskus un organizatoriskus pasākumus attiecībā uz personas datu drošību. 
4.6.  Apstrādātājs nodrošina, ka tā IT sistēmas spēj nodrošināt visas funkcionalitātes, kuras paredz spēkā esošie normatīvie akti attiecībā uz to drošību un īpaši attiecībā uz aizsardzību pret ārēju ielaušanos Apstrādātāja elektroniskajās informācijas sistēmās. 
4.7.  Apstrādātājs, ņemot vērā datu apstrādes raksturu, apstrādājamo datu veidus un apjomu, datu pārkāpuma iespējamību un smagumu attiecībā uz datu subjekta tiesībām, kā arī, ņemot vērā Pārziņa tehniskās iespējas un tehnisko risinājumu izstrādes izmaksas, nodrošina: 
(1) personas datu pseidonimizāciju un šifrēšanu;
(2) spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
(3) spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
(4) procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
4.8.  Pārzinis, parakstot šo dokumentu, dod Apstrādātājam atļauju piesaistīt Līguma izpildei papildus datu apstrādāju šādu datu apstrādes darbību veikšanai. Ja Apstrādātājs plāno piesaistīt citus apakšapstradātājus, vai piesaistīt papildus apakšaptradātājus, tad pirms apakšapstrādātāja piesaistes, par to informē Pārzini uz Līgumā norādīto kontaktinformācijas e-pasta adresi. Ja Pārzinis piecu darba dienu laikā no e-pasta nosūtīšanas dienas neizsaka iebildumus pret apakšapstrādātāju, uzskatāms, ka tas ir saskaņojis apakšapstrādātāju.
4.9.  Līdz šā dokumenta  parakstīšanas datumam Apstrādātāja piesaistītie papildus apstrādātāji ir uzskatāmi par saskaņotiem  ar šā dokumenta parakstīšanas dienu.
4.10. Apstrādātājs papildus piesaistītajiem apstrādātājiem uzliek par pienākumu nodrošināt datu aizsardzības līmeni, kas nav zemāks par Apstrādātāja nodrošināto datu aizsardzības līmeni attiecībā uz Pārziņa datiem.
4.11.  Apstrādātājs Līguma darbības laikā palīdz Pārzinim nodrošināt Regulas 32.-36.pantā noteiktos pienākumus, bet iespējamu personas datu aizsardzības pārkāpumu gadījumā sniedz informāciju Pārzinim vai personas datu aizsardzības speciālistam 48 stundu laikā, ciktāl tie attiecas uz Līguma ietvaros veicamo personas datu apstrādi.
4.12.  Pēc Līguma termiņa beigām vai beidzoties nepieciešamībai apstrādāt personas datus kāda no Līguma izrietoša pienākuma izpildei (atkarībā no tā, kurš no apstākļiem iestājas pirmais) Apstrādātājs pēc Pārziņa pieprasījuma atgriež no Pārziņa saņemtos personas datus un/vai dzēš tos no visiem saviem tehniskajiem resursiem saskaņā ar šā dokumenta 1.3.4.apakšpunktā noteiktajiem termiņiem, kā arī iznīcina rakstveidā saglabātos personas datus un iznīcina visas kopijas, kas satur no Pārziņa saņemtos personas datus, izņemot gadījumus, kad normatīvie akti nosaka citu attiecīgo personas datu glabāšanas termiņu.
4.13.  Apstrādātājs nekavējoties informē Pārzini, ja, viņaprāt, kāds Pārziņa norādījums pārkāpj Regulu, citos Eiropas Savienības vai nacionālajos normatīvajos aktos noteiktos personas datu aizsardzības noteikumus, kā arī par jebkādām izmaiņām piemērojamajos normatīvos aktos, kas var ietekmēt Apstrādātāja tiesības veikt Līgumā noteikto pienākumu izpildi un attiecīgo personas datu apstrādi.
4.14.  Apstrādātājs informē Pārzini par jebkuru datu subjekta pieprasījumu attiecībā uz tā personas datiem un, ciktāl tas ir iespējams, ņemot vērā apstrādes būtību, palīdz Pārzinim ar atbilstīgiem tehniskiem un organizatoriskiem pasākumiem nodrošināt Regulā noteikto datu subjekta tiesību īstenošanu, bet pastāvīgi neatbild uz datu subjektu pieprasījumiem.
4.15. Apstrādātājs nekavējoties informē Pārzini par jebkuru uzraudzības iestādes vai tiesību aizsardzības iestādes pieprasījumu saistībā ar Līguma ietvaros veikto personas datu apstrādi, kā arī par gadījumiem, kad uzraugošās valsts institūcijas attiecībā uz Līgumā paredzēto personas datu apstrādi uzsāk vai plāno uzsākt pārbaudi Apstrādātāja teritorijā, telpās un/vai informācijas sistēmās, izņemot, ja šādu informēšanu aizliedz Apstrādātājam saistoši normatīvie akti vai valsts pārvaldes iestāžu lēmumi.
4.16.  Apstrādātājs dod atļauju iepriekš saskaņotā laikā nodrošināt Pārzinim iespēju veikt Apstrādātāja datu apstrādes auditu, ciktāl tas saistīts ar Līguma ietvaros veikto datu apstrādi. Minētais audits tiek veikts par Pārziņa līdzekļiem.

5. Pārziņa pienākumi un tiesības
5.1.  Pārzinis atbild par Līgumā paredzētās personas datu apstrādes tiesisko pamatu.
5.2.  Pārzinis Līguma izpildes laikā sniedz visu nepieciešamo informāciju Apstrādātājam, kas ir nepieciešama, lai nodrošinātu Līgumam, normatīvajiem aktiem un Pārziņa norādījumiem un prasībām atbilstošu personas datu apstrādes un aizsardzības procesu. 
5.3.  Pārzinis Regulas piemērošanas laikā īsteno atbilstošus tehniskus un organizatoriskus pasākumus, lai nodrošinātu apstrādājamo personas datu drošību un nodrošinātu, ka pēc noklusējuma tiek apstrādāti tikai tādi personas dati, kas ir nepieciešami katram konkrētajam apstrādes nolūkam.

6. Sadarbība un atbildība
6.1.  Apstrādātājs sadarbojas ar Pārzini un/vai uzraudzības iestādi saistībā ar datu incidentu izmeklēšanu un novēršanu, 
6.2.  Puses vienojas, ka datu subjektu un iestāžu prasījumus Puses primāri nodod viena otrai risināšanā atbilstoši pienākumiem, kas Pusēm izriet no Līguma, šā dokumenta, spēkā esošajiem normatīvajiem aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un/otrai Pusei.
6.3.  Apstrādātājs atbild par Apstrādātāja Līgumā, šajā dokumentā, spēkā esošajos normatīvajos aktos vai Pārziņa likumīgajās norādēs noteikto pienākumu neatbilstošu īstenošanu vai pārkāpumu, vai apstrādi, kas pārsniedz šajos dokumentos noteikto personas datu apstrādes apjomu un pilnvarojumu.

7. Citi noteikumi
7.1.  Normatīvo aktu grozījumu gadījumā Puses sadarbojas, lai papildinātu un/vai grozītu šo dokumentu, nosakot tajā Pušu saistības atbilstoši spēkā esošajam regulējumam, Līgumā un šajā dokumentā noteiktajai Pušu atbildību sadalījuma būtībai.
7.2.  Puses neatbild par saistību neizpildi, ja tās iemesls ir nepārvaramas varas apstākļi.
7.3. Šis pielikums ir neatņemama Līguma sastāvdaļa un ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šajā pielikumā veikto personu datu apstrādi.


6. pielikums
Iepirkuma procedūras nolikumam
“VoIP balss sakaru sistēmas piegāde, ieviešana un uzturēšana”
identifikācijas Nr. RS/2026/52

Apliecinājums
__________________ (Pretendenta nosaukums, reģ.Nr.) (turpmāk – Pretendents),

	Pasūtītāja prasība
	Pretendenta piedāvājums

	Veselības apdrošināšana iepirkuma līguma izpildē iesaistītajam personālam visā iepirkuma līguma darbības laikā atbilstoši iepirkuma līguma nosacījumiem*. 
	


*Pretendents norāda atbilstošo:
“Apņemamies nodrošināt”, ja Pretendents apņemas nodrošināt veselības apdrošināšanu iepirkuma līguma izpildē iesaistītajam personālam visā iepirkuma līguma darbības laikā atbilstoši iepirkuma līguma nosacījumiem, vai;
“Neapņemamies nodrošināt”, ja Pretendents neapņemas nodrošināt veselības apdrošināšanu iepirkuma līguma izpildē iesaistītajam personālam visā iepirkuma līguma darbības laikā atbilstoši iepirkuma līguma nosacījumiem.
Vēršam uzmanību, ka šī apņemšanās vai neapņemšanās ir saistīta ar nolikuma 21. punktā noteikto saimnieciski visizdevīgākā piedāvājuma noteikšanas S1 kritēriju, par ko tiek piešķirti 5 vai 0 punkti.


_______________________________________________________________________
Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats	, paraksts

